
Nr. 109

AVIZ

asupra propunerii legislative privind modificarea şi completarea art.78 din Legea nr.19/2002 privind sistemul public de pensii şi alte drepturi de asigurări sociale

Cu adresa nr. 579 din 25 februarie 2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind modificarea şi completarea art.78 din Legea nr.19/2002 privind sistemul public de pensii şi alte drepturi de asigurări sociale.

In urma examinării, în şedinţa din data de 04.06.2003, Comisia, cu unanimitate de voturi, a hotărât respingerea din următoarele considerente:

Iniţiativa legislativă potrivit căreia “asiguraţii care au stagiu de cotizare realizat mai mare decât stagiul standard de cotizare beneficiază  la calculul pensiei de majorare a punctajului realizat cu 0,3% pentru fiecare lună, respectiv 3,6% pentru fiecare an suplimentar” este de natură ca, pe termen lung, să conducă la diminuarea considerabilă a fondurilor asigurărilor sociale de stat cu atât mai mult cu cât speranţa de viaţă este în creştere.

Stagiul de cotizare se poate majora semnificativ în perioada de eşalonare a vârstelor standard de pensionare, în funcţie de particularităţile locului de muncă, ceea ce ar însemna că prin aplicarea metodologiei propuse prin această iniţiativă legislativă parlamentară cuantumul pensiei stabilit să se majoreze cu peste 50%.

Considerăm că nu se poate da curs propunerii legislative până nu se asigură o îmbunătăţire a raportului pensionari – contribuabili.

PREŞEDINTE,

Prof. dr. Florin Georgescu
SECRETAR,

